สังคมข่าวหุ้น
*... ดัชนีหุ้นไทยปิดตลาด 1,367.13 จุด เพิ่มขึ้น 25.14 จุด มูลค่าการซื้อขาย 68,455 ล้านบาท เกิดจากเทคนิเคิลรีบาวด์ระยะสั้น ต้องติดตามถ้อยแถลงประธานเฟดต่อสภาคองเกรส เรื่องแนวโน้มเศรษฐกิจและนโยบายการเงินสหรัฐฯ รวม ถึงการปรับลดน้ำหนักลงทุนของ FTSE 19 มิ.ย.นี้ และความผันผวนจากการปรับฐาน ประเมินกรอบแนวรับ 1,350-1,340 จุด แนวต้าน 1,375-1,380 จุด ...
16 มิ.ย. 2563

เล็กเซียวหงส์
*… ดัชนีหุ้นไทยปิดตลาด 1,367.13 จุด เพิ่มขึ้น 25.14 จุด มูลค่าการซื้อขาย 68,455 ล้านบาท เกิดจากเทคนิเคิลรีบาวด์ระยะสั้น ต้องติดตามถ้อยแถลงประธานเฟดต่อสภาคองเกรส เรื่องแนวโน้มเศรษฐกิจและนโยบายการเงินสหรัฐฯ รวม ถึงการปรับลดน้ำหนักลงทุนของ FTSE 19 มิ.ย.นี้ และความผันผวนจากการปรับฐาน ประเมินกรอบแนวรับ 1,350-1,340 จุด แนวต้าน 1,375-1,380 จุด …
*… KTC รูดกว่า 10% ลงเว่อร์เกินไปหรือไม่ แม้มีบิ๊กล็อต 12 ล้านหุ้น แต่ราคาเฉลี่ย 33.48 บาท ไม่เป็นเหตุเป็นผลที่ทำให้ราคาหล่นมากขนาดนี้ เชื่อว่ามีปัจจัยลบหุ้นกลุ่มนี้อะไรซ่อนอยู่หรือไม่ เพราะหุ้นตัวอื่น ๆ ก็ “สายย่อ” ด้วยเช่นกัน เอาเป็นว่า “ต้องเฝ้าระวัง” กันต่อไป …
*… SAPPE ราคาค่อย ๆ ขยับขึ้นมาเรื่อย ๆ เตรียมรับการปรับลดภาษีเครื่องดื่มเพื่อสุขภาพจากเดิมเก็บอยู่ 10% ลดลงเหลือ 3% ตามไทม์ไลน์น่าจะประกาศลงราชกิจจานุเบกษา และมีผลบังคับใช้ปลายปีนี้ แต่ราคาเริ่มตอบรับกันมาพอสมควรแล้ว …
*… CBG ดูแล้วน่าจะเป็นรายต่อไปที่จะถูกหยิบขึ้นมาเล่นเก็งกำไรจากประเด็น “ลดภาษีเครื่องดื่มเพื่อสุขภาพ” เพราะล่าสุดเพิ่งออกโปรดักส์ใหม่ Woody C+ Lock น่าจะได้ประโยชน์จากภาษีนี้เช่นกัน แต่ก็ไม่รู้ซินะว่าจะร้อนฉ่ามากน้อยเพียงใด …
*… ACE-RBF-TVO น้องใหม่ซื้อขายคึกคักเป็นพิเศษ ต้อนรับอัพเกรดเข้า SET100 ทำให้อยู่ในเรดาร์กองทุนต่าง ๆ ทันที ที่สำคัญยังมีประเด็นเชิงบวกเฉพาะตัวอีกด้วย..เริ่มจาก ACE มีเรื่อง “โรงไฟฟ้าชุมชน” รออยู่ข้างหน้าด้วยความพร้อมด้านวัตถุดิบสุด ถือว่ารอเปิดแชมเปญฉลองไว้ได้เลย..ส่วน RBF หุ้นนวัตกรรมอาหารกำลังอยู่ในเทรนด์ และเชื่อว่าอาหารที่หลายคนทานอยู่ในปัจจุบันกว่า 50% มีโปรดักส์จาก RBF อยู่ในนั้นอย่างแน่นอน..และเมื่อ “คนไม่หยุดกิน RBF ก็ไม่หยุดโต” เช่นกัน..มาที่ TVO กำลังพีกเลยทีเดียว จากราคา “กากถั่วเหลือง” ที่แพงเอ๊าแพงเอา จากดีมานด์เพิ่มขึ้นอย่างชัดเจน แถมเงินบาทแข็งทำให้นำเข้าด้วยต้นทุนที่ถูกลงอีก แหม ช่วงทอง TVO จริง ๆ …
*… NER เห็นแล้วนึกถึง NER-W1 ขึ้นมาทันที หลังจากจัดสรรกันไปแล้ว 307 ล้านหน่วย แม้ยังไม่มีกำหนดวันเข้าเทรดวันแรก แต่เชื่อว่าด้วยราคาแปลงสิทธิ์ที่ 1.80 บาท อัตราส่วนแปลงสิทธิ์ 1:1 ดูจากตรงนี้..บอกได้เลยว่าเข้าวันแรกคึกคักไม่แพ้ “หุ้นแม่” แน่นอน ส่วนเรื่องปัจจัยพื้นฐานหายห่วง ว่ากันว่าปิดดีลออเดอร์ไปจนถึงปลายปีแล้ว..ว่าแต่เลือกไม่ถูก “เล่นแม่หรือลูก” ดีละเนี่ย.!?.. “ป๋าชูวิทย์” ช่วยหน่อยครับ ...
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น